kardosdrur/scandi-wiki huggingface dataset:
Nationalpark Synjohora

Nationalpark Synjohora eller Rezydentsija "Synjohora" () er en nationalpark eller national naturpark i Ukraine, der blev oprettet i 2009 ud for præsidentens officielle bolig beliggende nær Huta landdistriktsråd, i Ivano-Frankivsk oblask. Boligen også kendt som vinterboligen administreres af statens ledelse og finansieres over statsbudgettet.

Bygningerne er opført  i 2001 som et sanatorium for "Ivano-Frankivskghaz", og  blev  overført til statseje i december 2002 af Janukovitj-regeringen og omdannet til en nationalpark i 2009.

Referencer

Eksterne henvisninger 

 Information på Statens Ledelses hjemmeside 
 Kryshtopa, O., Amchuk, L. Kuchma-bolig i Huta: et liv med succes! Ukrayinska Pravda . 2003-1-27
 Uhrynyuk, S. Statsbolig "Synyohora" blev et lukket objekt . BBC Ukraine. 2012-12-30
 Parnikoza, I. I Karpaterne  . Hai Vei. 2012-7-3
 Abramov, V., Kharchenko, A., Gomon, D. Nytår af Janukovitj: fremragende reparation på bopæl og syltede fisk i Pochayiv . Avis " Segodnya ". 2010-12-22
 "Synyohora" af Janukovitj bestilte elektricitet og gas for hundredtusinder . Ukrayinska Pravda . 2012-12-26
Nationalparker i Ukraine
IUCN Kategori II
Ivano-Frankivsk oblast
Fortescue Metals Group

Fortescue Metals Group Limited (FMG) er et australsk jernmalms-mineselskab med hovedkvarter i Perth. I 2017 var det verdens 4. største producent af jernmalm.

Referencer 

Mineselskaber fra Australien
Øvre Pobuzjzja Nationalpark

Øvre Pobuzjzja Nationalpark () er en planlagt nationalpark i Ukraine, beliggende i Khmelnytskyi oblast, i den vestlige del af landet. Fra 2015 dækker parken et areal på 1.080 km2, og forventedes at være åben i 2021. 

Øvre Pobuzhia ligger i den øvre del af floden Sydlige bugs vandskel. Den foreslåede park indeholder en varieret flora og fauna, herunder 19 plantearter opført i Ukraines Rødliste, 37 regionalt sjældne arter og 17 dyrearter fundet på den europæiske rødliste.

Se også 

 Nationalparker i Ukraine

Kilder og henvisninger 

 Біорізноманітна Україна
 На Хмельничині замислилися над створенням нацпарку «Верхнє Побужжя»
 На Хмельничині встановлюють межі нового національного природного парку 

Nationalparker i Ukraine
IUCN Kategori II
Atonement (film fra 1919)

Atonement er en amerikansk stumfilm fra 1919 af William Humphrey.

Medvirkende

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
Spillefuglen

Spillefuglen er en amerikansk stumfilm fra 1919 af George Fitzmaurice.

Medvirkende

Referencer

Eksterne henvisninger 

 

Stumfilm fra USA
Amerikanske film fra 1919
Dramafilm fra USA
Colton Herta

Colton Thomas Herta (født d. 30. marts 2000) er en amerikansk racerkører, som kører for IndyCar Series-holdet Andretti Autosport.

Baggrund 
Colton Herta er søn af den tidligere racerkører Bryan Herta.

Karriere

Gokarts 
Herta begyndte i gokarts som 6-årig, dog han først begyndte at køre i tuneringer da han blev 10 år. Herta havde succes i gokarts, hvor han deltog i flere lokale tuneringer, og vandt nogle af dem.

Europæiske serier 
Herta flyttede i 2015 til Storbritannien for at deltage i MSA Formula-serien. Han var her den yngste, og eneste amerikanske kører, men på trods af det, imponerede han stort, især i den anden halvdel af sæsonen, og endte med at slutte sæsonen på tredjepladsen i mesterskabet.

Herta rykkede herefter til Euroformula Open Championship for 2016 sæsonen, hvor han igen imponerede trods sin unge alder, og igen sluttede på tredjepladsen.

Indy Lights 
Herta vendte i 2017 hjem til USA for at konkurrere i Indy Lights serien. Herta imponerede med det samme, og fik sin første sejr i serien i kun sit andet ræs. Han sluttede på tredjepladsen i sin debutsæson, 30 point bag mesterskabsvinder Kyle Kaiser.

Han fortsatte i serien ved 2018-sæsonen, hvor han havde sin bedste sæson i serien, dog måtte han se sig slået til mesterskabet af sin holdkammerat Pato O'Ward, og måtte derfor nøjes med andenpladsen.

IndyCar Series 
Herta rykkede op i IndyCar Series ved 2019-sæsonen med Harding Steinbrenner Racing holdet, hvor han blev den første kører født i 2000'erne til at køre i serien. Den 24. marts 2019 vandt Herta sit første ræs i IndyCar, og med sin alder på 18 år, blev han den yngste vinder af et IndyCar Series ræs i seriens historie. Herta sluttede på syvendepladsen i sæsonen, men missede dog prisen som årets rookie, da han var kun 5 point bag Felix Rosenqvist.

Herta rykkede ved 2020-sæsonen til Andretti Autosport holdet, og havde sin hidtil bedste sæson i IndyCar Series, da han sluttede på tredjepladsen i sæsonen. Herta gik ind i 2021-sæsonen som en af favoriterne til mesterskabet. Sæsonen endte dog med at blive meget op og ned for Herta, som både kunne fejre 3 sejre, men også havde en række skuffende resultater hvor han ikke scorede nogle point. Som resultat sluttede han sæsonen på femtepladsen.

Formel 1 
Herta blev i marts 2022 del af Formel 1-holdet McLarens udviklingsprogram, og deltog den 11-13. juni 2022 i en test af deres 2021 formel 1 bil på Algarve International Circuit i Portugal.

Kilder

Eksterne henvisninger 

Motorsportsfolk fra USA
IndyCar Series-kørere
Jonas Trampedach

Jonas Trampedach (født 1974) er en dansk produktdesigner. Efter at have færdiggjort sin uddannelse i London, flyttede han tilbage til Danmark i 2010, hvor han etablerede sin egen tegnestue og har indgået i projekter med blandt andet Hay og Kähler Keramik.

Baggrund og uddannelse 
Jonas Trampedach blev født i 1974 i København. Han er søn af kunstneren Kurt Trampedach og Annette Trampedach. Jonas Trampedach arbejdede i sine unge år med køb og salg af antikviteter og tilegnede sig her grundlæggende viden om møbler og artefakter.. Jonas blev bachelor fra Danmarks Designskole i 2004 og siden Master i Produktdesign fra Royal College of Art i London i 2009. Umiddelbart herefter fik han to af sine afgangsprojekter sat i produktion.

Karriere 
Efter at være vendt tilbage til København i 2010 åbnede Trampedach tegnestue i eget navn, hvor han udvikler møbler og produkter. Blandt studiets projekter kan nævnes 'Rivet'-serien i aluminium for Frama, 'Ypperlig' monoblok plastikstolen for HAY/IKEA og 'Moby'-lamperne, designet i samarbejde med Birgitte Due Madsen, disse er i produktion hos Karakter.

I dag har Jonas Trampedach møbler i produktion hos den svenske møbelgigant IKEA samt Arco, Hay, Fredericia Furniture, Karakter og Frama.

Udmærkelser 
Jonas Trampedach vandt i 2016 sølvmedalje ved Kunsthåndværkerprisen sammen med designer Birgitte Due Madsen. Trampedach blev derudover nomineret til ´Årets Designer' ved Design Awards i 2018.

Se også 
 HAY (company)

Referencer 

Designere fra Danmark
Ceratizit Challenge by La Vuelta 2022

Ceratizit Challenge by La Vuelta 2022 var den 8. udgave af det spanske etapeløb Ceratizit Challenge by La Vuelta. Det blev afviklet over fem etaper fra 7. til 11. september 2022. For første gang i løbets historie var der fem etaper, ligesom 1. etape var en holdtidskørsel.

Den hollandske veteran Annemiek van Vleuten fra  vandt løbet for andet år i træk.

Etaperne

Trøjernes fordeling gennem løbet

1. etape

2. etape

3. etape

4. etape

5. etape

Samlet klassement

Pointkonkurrencen

Bjergkonkurrencen

Hold og ryttere

Danske ryttere 

* DNF = gennemførte ikke

Startliste

Se også 
 Vuelta a España 2022

Referencer

Eksterne henvisninger 
 
 
 
 

2022
UCI Women's World Tour 2022
Philip Kuub Olsen

Philip Kuub Olsen (født 26. april 2007 i Sverige) er en ung svensk skuespiller, mest kendt for sin rolle som drengen Arvid Löwander i tv-serien Familien Löwander og for sin medvirken i den svenske udgave af ungdomsserien Klassen.

I 2018 vandt han Frame Filmfestival-juryens årspris for Bedste skuespiller i alle kategorier, idet juryen ”var overvældet af denne stjernes udstråling og empati”. Han går i 9. klasse og er bosiddende i Göteborg.

Filmografi (udvalg) 
 2022 - Lärarlyftet (kortfilm) – Edvin
 2021 - Sagan om Karl-Bertil Jonssons Julafton - Oskar
 2021 - Gungfly (kortfilm) – Kalle
 2021 - Klassen (tv-serie) – Svante
 2020 - Hållbart Professionell (kortfilm) - Edvin
 2020 - The Drowning Goat (kortfilm) – lillebroren
 2019 - Quick – Johan Asplund
 2018 - Skoldiscot (kortfilm) – Kevin
 2017-2020 - Familien Löwander (tv-serie) – Arvid Löwander

Kilder

Eksterne henvisninger
 

Skuespillere fra Sverige
Nordisk Sociologforbund

Nordisk Sociologforbund er en sammenslutning af de nordiske sociologiforeninger. Forbundets opgave er at facilitere samarbejde mellem sociologer på tværs af landegrænser og fremme sociologisk forskning og uddannelse i de nordiske lande. Udover The Westermarck Society fra Finland, Sveriges Sociologförbund fra Sverige, Félagsfræðingafélags Íslands fra Island, Norsk sosiologforening fra Norge og Dansk sociologiforening fra Danmark kan individer og organisationer med sociologisk interesse søge om medlemskab. En bestyrelse vælges for en periode på to år består af to medlemmer udpeget fra hver af de nationale sociologiforeninger. Bestyrelsen vælger en forperson og en næstforperson.

Forbundet blev grundlagt i 1955, og siden 1960'erne har Nordisk Sociologforbund afholdt en videnskabelig konference hvert andet år. Konferencen rykkes rundt medlemslande imellem. I august 2022 afholdtes foreningens konference nummer 30 i Reykjavik, hvor temaet var "Myter og realiteter om den nordiske velfærdsstat". Derudover publicerer Nordisk Sociologforbund det anderkendte videnskabelige tidsskrift ACTA Sociologica, der udgiver fagfællebedømte artikler, anmeldelser, essays typisk med fokus på de nordiske lande.

Referencer 

Sociologiske organisationer
Etableret i 1955
Organisationer fra Danmark
Organisationer fra Sverige
Organisationer fra Finland
Organisationer fra Island
Organisationer fra Norge
Thomas Arnoldsen

Thomas Sommer Arnoldsen (født d. 11. januar 2002) er en dansk håndboldspiller som spiller playmaker for Aalborg Håndbold i Herrehåndboldligaen. Han kom til klubben i 2023. Han har desuden repræsenteret de danske ungdomslandshold på både U/17- og U/19-niveau.

Han forlængede i september 2021 hans kontrakt med Skanderborg Aarhus Håndbold, efter bare en enkelt sæson. I juni 2022 skrev han så under på en 3-årig kontrakt med Aalborg Håndbold, fra sommeren 2023. I HTH Ligaen 2021-22 blev han kåret til årets talent af Divisionsforeningen Håndbold. I selvsamme sæson blev han klubbens topscorer i ligaen med 128 mål i 26 kampe.

Arnoldsen blev desuden udtaget til det officielle All-Starhold ved U/20-EM i håndbold 2022 i Portugal, som bedste playmaker.

Referencer

Eksterne henvisninger 

Håndboldspillere fra Danmark
Personer fra Skanderborg
Håndboldspillere fra Skanderborg Aarhus Håndbold
Håndboldspillere fra Nordsjælland Håndbold
Håndboldspillere fra Skanderborg Håndbold
Håndboldspillere fra Ribe-Esbjerg HH
Håndboldspillere fra Team Tvis Holstebro
EHF Champions League 2022-23 (kvinder)

EHF Champions League 2022-23 er den 30. udgave af EHF Champions League for kvinder, som er en turnering for de bedste håndboldklubber i Europa for kvinder og arrangeres af European Handball Federation.

Finalen blev for tredje år i træk vundet af norske Vipers Kristiansand, der besejrede FTC-Rail Cargo Hungaria i finalen.

Turneringsformat 
Turneringen starter med det indledende gruppespil med 16 hold, fordelt på to grupper, hvor der spilles alle mod alle, hjemme og ude. I gruppe A og B, kvalificerer de to øverste hold sig direkte til kvartfinalen, hvor hold rangeret 3. til 6. går ind i slutspillet.

Udslagsfasen inkluderer af fire runder: slutspillet, kvartfinalen og Final 4-turnering bestående af to semifinaler og finalen. I slutspillet parres otte hold mod hinanden i hjemme-og ude-kampe. De fire samlede vindere af slutspillet, går videre til kvartfinalen og slutter sig til de to øverste hold i gruppe A og B. De otte kvartfinalister er også parret mod hinanden i hjemme-og ude-kampe, hvor de fire samlede vindere kvalificerer sig til sidste Final 4-turnering i maj 2022.

I de sidste fire tilbageværende hold, spiller semifinaler og finale som enkeltkampe, i forbindelse med Final 4-eventet der afholdes i MVM Dome i Budapest, Ungarn.

Deltagende hold 

I alt ansøgte 17 hold om en plads i sæsonens Champions League-gruppespil. Den endelige liste over deltagende hold, blev offentliggjort den 27. juni 2022. Borussia Dortmunds ansøgning blev som den eneste, afvist.

Referencer

Eksterne henvisninger 
 Officiel hjemmeside

Håndbold i 2022
Håndbold i 2023
Sæsoner i EHF Champions League
Omfartsvej øst om Skærbæk

Omfartsvej øst om Skærbæk er en planlagt omfartsvej der skal gå øst om Skærbæk. 

Omfartsvejen bliver en del af primærrute 11 og bliver en 2+1 sporet motortrafikvej.

Motortrafikvejen starter i Rømøvej nord for Skærbæk nær sekundærrute 175. Den passerer der efter øst om Skærbæk og går forbi landsbyen Øster Gasse. Motortrafikvejen ender i Løgumklostervej (sekundærrute 401) ved primærrute 11 der ligger syd for Skærbæk.

Kilder 

Motortrafikveje i Danmark
Bygninger, konstruktioner og anlæg i Tønder Kommune
Omfartsvej vest om Abild

Omfartsvej vest om Abild er en planlagt omfartsvej der skal gå vest om Abild. 

Omfartsvejen bliver en del af primærrute 11 og bliver en 2+1 sporet motortrafikvej.

Motortrafikvejen starter i Ribe Landvej primærrute 11 nord for Abild nær Koldingvej (primærrute 25). Den passerer derefter vest om Abild og går øst om landsbyen Sønder Okholm. Motortrafikvejen ender i Østre Omfartsvej (primærrute 11) der går øst om Tønder.

Kilder 

Motortrafikveje i Danmark
Bygninger, konstruktioner og anlæg i Tønder Kommune
Royal College of Art

Royal College of Art ( RCA ) er et offentligt forskningsuniversitet i London, Storbritannien, med campusser i South Kensington, Battersea og White City . Det er det eneste helt postgraduate kunst- og designuniversitet i Storbritannien.  Det tilbyder mastergrader i kunst og design til studerende fra over 60 lande.

Historie 

RCA blev grundlagt i 1837 som Government School of Design  eller Metropolitan School of Design . På dette tidspunkt var skolen placeret ved det såkaldte 'Somerset House', i 1853 blev den dog udvidet og flyttet til Marlborough House, og til sidst, i 1853  til South Kensington, på samme sted som museet i South Kensington hvor skolen stadig er placeret i dag. Det blev i løbet af århundredet flere gange omdøbt, først til Normal Training School of Art i 1857  og derefter til National Art Training School i 1863.. Ved århundredeskiftet var det primært en lærerskole; elever i denne periode inkluderede blandt andet George Clausen, Christopher Dresser, Luke Fildes, Kate Greenaway og Gertrude Jekyll. 

I september 1896 fik skolen navnet Royal College of Art, og vægten af undervisningen der flyttede til praksis med kunst og design. Undervisning i grafisk design og industrielt design, skolen begyndte også at beskæftige sig med produktdesign fra omkring midten af det tyvende århundrede. Skolen blev yderligere udvidet i 60'erne, og i 1967 modtog den endeligt et kongeligt charter, som gav den status som et uafhængigt universitet med beføjelse til at overrække sine egne kandidat- og mastergrader.

Under corona pandemien lancerede Royal College of Art I juli 2020 sin første online kandidatudstilling nogensinde, RCA2020 .

Placeringer 
I 2022 kom RCA for ottende år i træk på førstepladsen i 'kunst- og designfag' i QS World University Rankings udgivet af Quacquarelli Symonds med en samlet score på 99,6/100.  

I august 2015 blev det rangeret højest på en liste over master uddannelser i mode af Business of Fashion, et modewebsted.

Se også 

 Københavns Universitet

Referencer 

Uddannelsesinstitutioner i Storbritannien
Uddannelse i London
Baccarat (film)

Baccarat er en tysk stumfilm fra 1919 af Bob Holste.

Medvirkende

Referencer

Eksterne henvisninger 

 

Stumfilm fra Tyskland
Tyske film fra 1919
Dramafilm fra Tyskland
A Bachelor's Wife

A Bachelor's Wife er en amerikansk stumfilm fra 1919 af Emmett J. Flynn.

Medvirkende

Referencer

Eksterne henvisninger 

 

Stumfilm fra USA
Amerikanske film fra 1919
Nina Hoffmann

Nina Hoffmann (født 25. maj 1973) er en  dansk tidligere landsholdsrytter i mountainbike-orientering (MTBO). Nina Hoffman vandt sin første internationale medalje ved europamesterskabet (EM) i MTBO i 2009 – det blev til en bronzemedalje i stafet.
Siden har Nina vundet VM-sølv og to bronzemedaljer ved EM i stafet 
foruden VM-bronze på den individuelle mellemdistance. 

Hun har herudover vundet guld ved to danmarksmesterskaber (DM) i MTBO

Nina Hoffmann har også vundet guld ved europamesterskabet i biatlon-orientering (BO) – de primære resultater findes ikke længere.

Karriere 
Nina Hoffmann fik sin internationale debut på MTBO-landsholdet ved EM i Danmark i 2009. Efter EM i MTBO (2017) stoppede hun på MTBO-landsholdet.

Resultater i MTBO

VM  
Ved verdensmesterskabet (VM) har Nina Hoffmann vundet en individuel bronzemedalje og en sølvmedalje i stafet. 

Ved VM i Ungarn (2012) vandt Nina Hoffmann bronze på mellemdistancen.
Ved VM i Estland (2013) kørte Nina Hoffmann anden-turen på det danske kvinde-stafethold og vandt sølv sammen med Ann-Dorthe Lisbygd og Camilla Søgaard.

EM 
Nina Hoffmann har vundet tre bronzemedaljer ved EM i stafet.

Ved EM i Frankrig (2017) vandt Nina Hoffmann bronze som anden-rytter på stafetten sammen med Cæcilie Rueløkke Christoffersen og Camilla Søgaard. 
I 2015 vandt hun bronze som anden-rytter på stafetten ved EM i Portugal, og igen var det sammen med Cæcilie Rueløkke Christoffersen og Camilla Søgaard. 

Ved EM i Danmark (2009) var Nina Hoffmann førsterytter på stafetten og vandt bronze sammen med Line Brun Stallknecht og Rikke Kornvig.

DM 
Nina Hoffmann har i perioden 2008-2017 vundet ni medaljer ved DM i MTBO.

I 2013 og 2014 vandt Nina Hoffmann DM-titlen på lang-distancen, mens hun vandt sølv på lang-distancen i 2011 og bronze i henholdsvis 2008, 2009, 2012 og 2017.

På mellemdistancen har Nina Hoffman vundet sølv i 2016 og bronze ved DM i MTBO i 2017.

Medaljeoversigt ved danske mesterskaber

2017
 , Lang (Stenbæk) 
 , Mellem (Kolding) 

2016
 , Mellem (Haunstrup) 

2014
 , Lang (Stenderup) 

2013
 , Lang (Svinkløv) 

2012
 , Lang (Lohals) 

2011
 , Lang (Gribskov Søskoven og Mårum) 

2009
 , Lang (Blåbjerg Plantage) 

2008
 , Lang (Rude Skov)

Resultater i BO

EM 
Ved EM i Letland (2004) vandt Nina Hoffmann guld på stafetten i biathlon-orientering sammen med Gitte Møller. Nina Hoffmann vandt herudover sølv på den klassiske distance – de primære resultater findes ikke længere.

Referencer

Eksterne henvisninger 
   Nina Hoffmanns profil i MTBO – International Orienteering Federation (på engelsk)
  Oversigt over Nina Hoffmanns Internationale resultater i MTBO

Mountainbike-orienteringsryttere fra Danmark
Kvindelige cykelryttere fra Danmark
Uzjanskyj Nationalpark

Uzjanskyj Nationalpark () er et beskyttet område i Ukraine. Det er beliggende i Velykobereznjanskyj rajon i Zakarpatska oblast, ved grænsen til Polen og Slovakiet. Parken blev oprettet den 5. august 1999 og har et areal på  391,6 km². Siden 2007 har det været en del af verdensarvsstedet Gamle oprindelige bøgeskove i Karpaterne og andre regioner i Europa.  Det er også en del af Østkarpatiske Biosfærereservat. Parken blev skabt for at beskytte den uberørte bøgeskov i Karpaterne.

Historie 
I 1908, da Transkarpatien (et andet navn for Zakarpatska oblast), stadig var en del af det østrig-ungarske imperium, oprettedes et naturreservat i den øvre dal af Stuzhychanka-floden for at beskytte bøgeskovslandskabet. Reservatets areal var 3,3 km². Samtidig blev et skovreservat på 15 hektar  oprettet i den øvre dal af Uzj-floden. Mellem 1919 og 1938 tilhørte Transkarpatien Tjekkoslovakiet, og begge reservater blev betydeligt udvidet i areal. Et andet reservat blev oprettet på Yavirnyk-bjerget. Efter Anden Verdenskrig blev området fuldstændig forsømt, og der startede masseproduktion af tømmer. I 1974, under den sovjetiske periode, blev Stuzhytsiaskoven landskabsreservat etableret. Reservatets areal var 15,4  km² . I 1995 blev reservatet opgraderet til en regional landskabspark og i 1999 til en nationalpark.

Geografi 
Parken ligger i Uzj-flodens dale og ved dens bifloder i de vestlige skråninger af Karpaterne. Det højeste punkt i parken er det 1.250 meter høje bjerg  Kinchyk Bukowskij. Uzjanskyj Nationalpark indeholder fire højdezoner, herunder bøgeskov, elleskov og over 1.100 moh.  alpine enge. Klimaet er tempereret, med den årlige nedbør på omkring  900 mm og temperaturer om vinteren under nul, så bjergene er dækket af sne.

Økosystem 
Der er over 1500  plantearter  i parken; omkring 22 karplantearter er endemiske, og 52 arter, herunder 23  orkidearter, er beskyttet på nationalt plan.

Store pattedyr omfatter kronhjort, rådyr, vildsvin, rød ræv og grævling. Der er 114 fuglearter.

Turisme og infrastruktur 
Området er befolket af  (eller rusiner) som har en stærk indflydelse på områdets kultur. Især seks trækirker bygget i det 17.-18. århundrede overlevede inde i parken.

17 stier er afmærket i parken.

Referencer 

Nationalparker i Ukraine
IUCN Kategori II
Zakarpatska oblast
Johan Marenius Nordahl

Johan Marenius Nordahl (født 29. april 1993 i Lerum, Göteborg) er en svensk skuespiller, mest kendt for sin rolle som "Peter Bäckström" i tv-serien Jægerne.

Nordahl voksede op i Lerum og uddannede sig til skuespiller på Teaterhögskolan i Malmö i perioden 2014-2017. Efter tiden i Malmö flyttede han til Stockholm og har siden haft flere roller i store svenske tv-serier. 
Han har også arbejdet på flere teatre som f.eks. Kulturhuset Stadsteatern i Stockholm, Uppsala stadsteater, Örebro Teater, Teater 23 og Västerbottensteatern.

Filmografi (udvalg) 
 2021-2022 - Pappas pojkar (tv-serie) – Fredrik
 2020 - The Chase (kortfilm) – manden
 2019-2022 - Gåsmamman (tv-serie) – HH
 2018-2021 - Jægerne (tv-serie) – Peter Bäckström
 2018 - Kommissæren og havet (tv-serie) – Mats Jörgenson
 2017-2020 - Familien Löwander (tv-serie) – Nisse
 2017 - Ingen kan vinna (kortfilm) – Sam
 2015 - Blå ögon (tv-serie) – ungdomspolitiker
 2012 - Lillasyster fixar kondomer (kortfilm) – Leon
 2011 - Simon og egetræerne – skoleelev
 2011 - Okänd (kortfilm) – Johan
 2010 - Bror & Syster (kortfilm) - broderen
 2009 - Riverside (tv-serie) – skoleeleven Max

Kilder

Eksterne henvisninger
 

Skuespillere fra Sverige
Stig Engström

Stig Engström kan referere til flere forskellige personer:

 Stig Engström (Skandiamanden) (1934-2000) − svensk hovedmistænkt i mordet på Olof Palme
 Stig Engström (skuespiller) (født 1942) − svensk skuespiller